อำเภอเกาะลันตา

เกาะลันตา เป็นอำเภอหนึ่งในจังหวัดกระบี่ เป็นสถานที่ท่องเที่ยวที่มีชื่อเสียงในระดับโลก โดยเฉพาะในประเทศแถบยุโรปและสแกนดิเนเวีย เนื่องจากนักท่องเที่ยวชาวยุโรปนิยมมาท่องเที่ยวและพักผ่อนยังเกาะลันตา ทำให้อุตสาหกรรมการท่องเที่ยวของเกาะลันตามีอัตราการเจริญเติบโตสูงอันดับต้นของประเทศและของภูมิภาค

นอกจากโรงแรมและรีสอร์ตระดับ 5 ดาว ที่มีอยู่ยังไม่สามารถรองรับจำนวนนักท่องเที่ยวที่เพิ่มขึ้นทุกปี นอกจากนั้นยังได้มีการลงทุนในที่อยู่อาศัยระดับหรูมูลค่าสูง ประเภทวิลล่า และบ้านพักตากอากาศในพื้นที่เกาะลันตาเป็นจำนวนมาก และในอนาคตอันใกล้คาดว่าจะมีโครงการพัฒนาพื้นที่เพื่อรองรับนักท่องเที่ยวระดับ High Class  ซึ่งเป็นนักท่องเที่ยวกลุ่มหลักที่จะเดินทางมาเที่ยวยังเกาะลันตา เนื่องจากมีโครงสร้างและสิ่งอำนวยความสะดวกที่พร้อมในทุกด้านเช่น สนามบินนานาชาติ ท่าเรือยอชต์ และโครงการยอชต์มาริน่าซึ่งจะเกิดขึ้น และเป็นที่น่ายินดีที่เกาะลันตาได้มีโอกาสต้อนรับบุคคลที่มีชื่อเสียงจากทั่วโลก ที่จะเดินทางมาท่องเที่ยวและพักผ่อนยังเกาะลันตา เช่น แอนเจลีนา โจลี, แบรด พิตต์ ดาราฮอลลีวูดระดับโลกที่เคยมาท่องเที่ยวพักผ่อน ใน พ.ศ. 2555 นิตยสารฟอบส์ได้จัดอันดับเกาะลันตาใหญ่ให้เป็น 1 ใน 6 เกาะที่น่าเดินทางมาพักผ่อนและท่องเที่ยวที่สุดในโลกWorld's Sexiest Islands จากนิตยสารฟอบส์

 ที่ตั้งและอาณาเขต 
อำเภอเกาะลันตามีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอเหนือคลองและอำเภอคลองท่อม
 ทิศตะวันออก ติดต่อกับช่องแคบมะละกา
 ทิศใต้ ติดต่อกับช่องแคบมะละกา
 ทิศตะวันตก ติดต่อกับช่องแคบมะละกา

 ประวัติ 
เกาะลันตาเดิมเป็นแขวงขึ้นกับอำเภอคลองท่อม เมืองปกาสัย (กระบี่) ภาษาจีนฮกเกี้ยนเรียก ลุนตั๊ดซู และภาษาอูรักลาโว้ยเรียกว่า ปูเลาส่าตั๊ก (2556) ประมาณ 100 ปีที่ผ่านมา ชุมชนเมืองเก่าศรีรายากลายเป็นชุมชนที่รุ่งเรืองมาก ตั้งอยู่บนเส้นทางคมนาคมทางทะเลเลียบฝั่งอันดามัน มีการเดินเรือโดยสารและเรือสินค้าผ่านไปมาระหว่างเมืองระนอง เมืองตะกั่วป่า เมืองภูเก็ต เมืองพังงา เมืองกระบี่ เมืองตรัง และเมืองสตูล อีกทั้งยังเป็นเมืองท่าหน้าด่านเล็กๆ สำหรับเก็บภาษีทางน้ำ และค้าขายแลกเปลี่ยนสินค้าทางทะเลที่ติดต่อเชื่อมโยงกับต่างประเทศ เช่น ปีนัง สิงคโปร์และพม่า ฯลฯ เป็นจุดแวะพักหลบภัยทางการเมือง และหลบลมมรสุมของเรือสำเภาจีน สำเภาแขก และเรือประมง ฯลฯ นอกจากนั้น ทะเลหมู่เกาะลันตายังเป็นแหล่งประมงที่อุดมสมบูรณ์ ในยุคนั้นอาชีพทำโป๊ะจับปลา ทำสวนมะพร้าว เตาถ่าน เฟื่องฟูมาก ปลาเค็ม กะปิ น้ำมันยาง และถ่านไม้โกงกางกลายเป็นสินค้าส่งออกไปขายต่างถิ่น จากการที่เกาะลันตาเป็นชุมชนที่เริ่มมีความสำคัญทางการค้าดังกล่าว จึงได้รับการยกฐานะเป็นอำเภอเกาะลันตา ตั้งแต่ปี พ.ศ. 2444 และได้ก่อตั้งอาคารที่ว่าการอำเภอบริเวณชุมชนเมืองเก่าศรีรายาตั้งแต่นั้นเป็นต้นมา

ต่อมาเรืออวนลดน้อยลงเพราะปลาในทะเลเริ่มหายาก เรืออวนย้ายไปขึ้นฝั่งที่กันตัง ประกอบกับมีการตัดถนนเพชรเกษมสายกระบี่-ตรัง ผู้คนเริ่มใช้เส้นทางคมนาคมทางบกในการเดินทาง ทำให้เส้นทางทางทะเลลดบทบาทลง ความสำคัญในฐานะเมืองท่าและด่านเก็บภาษีทางน้ำก็หมดไปด้วย หน่วยงานสำคัญทางราชการ เช่นด่านศุลกากรก็หมดบทบาทหน้าที่ ต้องถูกยกเลิกไปโดยปริยาย ความรุ่งเรืองของเกาะลันตา ค่อย ๆ ซบเซาลง ผู้คนในท้องถิ่นหมดอาชีพพากันอพยพย้ายถิ่นพาครอบครัวไปอยู่ที่อื่น แต่ระยะนั้นยังมีเรือเมล์วิ่งระหว่างบ่อม่วง-ตลาดศรีรายา ชาวบ้านที่จะเดินทางจากเกาะลันตาน้อยและลันตาใหญ่ไปยังแผ่นดินใหญ่หรือต้องการเดินทางมาติดต่อราชการยังที่ว่าการอำเภอเกาะลันตาจะต้องใช้เส้นทางนี้ จนกระทั่งมีการสร้างสะพานคลองยาง และท่าเทียบเรือแพขนานยนต์ สามารถเดินทางไปเกาะลันตา โดยขับรถยนต์ลงเรือแพขนานยนต์ข้ามฝั่งจากแผ่นดินใหญ่ไปเกาะลันตาน้อย และจากเกาะลันตาน้อยไปเกาะลันตาใหญ่ เส้นทางคมนาคมระหว่างแผ่นดินใหญ่กับเกาะลันตาจึงเปลี่ยนแปลงไป หมดยุคเรือเมล์ เป็นเหตุให้ตลาดศรีรายาซบเซาไปจากเดิม กลายเป็นเมืองเก่าที่ร้างผู้คนไปชั่วระยะหนึ่ง  ผู้คนรุ่นใหม่ที่มีฐานะทางการเงินดี จะอพยพย้ายถิ่นไปอยู่ที่อื่น คงเหลือแต่ผู้สูงอายุและสภาพบ้านเรือนที่ยังคงรูปแบบดั้งเดิมมายาวนาน ต่อมา ในเดือนมิถุนายน ปี พ.ศ. 2541 ทางราชการได้ย้ายที่ว่าการอำเภอเกาะลันตาจากชุมชนศรีรายาไปตั้งที่บ้านหลังสอด ตำบลเกาะลันตาน้อย ชุมชนศรีรายาจึงยิ่งซบเซาลงไปอีก ประชากรมีจำนวนน้อยลง ขณะที่ตลาดศรีรายายังคงเอกลักษณ์ของความเป็นชุมชนเก่า และบรรยากาศแบบดั้งเดิมอยู่มาก

หลังจากนั้นประมาณปี พ.ศ. 2531 เป็นต้นมา จังหวัดกระบี่เริ่มเปลี่ยนเป็นเมืองท่องเที่ยวและค่อยๆขยายพื้นที่เข้ามาบนเกาะลันตา การเติบโตของชุมชนท่องเที่ยวอยู่อีกซีกหนึ่งของเกาะ คือบริเวณบ้านศาลาด่าน ส่วนที่ตลาดศรีรายามีนักท่องเที่ยวผ่านเข้าไปชมบรรยากาศ และใช้บริการร้านอาหารอยู่บ้าง จนกระทั่งปัจจุบันเริ่มมีผู้คนต่างถิ่นจากภายนอกเข้ามาเช่าบ้านเพื่ออยู่อาศัยและทำธุรกิจร้านอาหาร ร้านขายของที่ระลึก ร้านบาร์เบียร์ เพื่อรองรับธุรกิจท่องเที่ยวอย่างเต็มรูปแบบ เกาะลันตากลับมาคึกคักอีกครั้งหนึ่งในฐานะเมืองท่องเที่ยวแหล่งศิลปกรรมอันควรอนุรักษ์ - ชุมชนเก่าศรีรายา ตำบลเกาะลันตาใหญ่ อำเภอเกาะลันตา จังหวัดกระบี่ (ประเภทแหล่งศิลปกรรมฯ พิพิธภัณฑ์ สถาปัตยกรรม พระราชวัง) 
 วันที่ 5 กันยายน 2481 โอนพื้นที่หมู่ 4 บ้านคลองหวายเล็ก, หมู่ 7 บ้านคลองแรด และหมู่ 6 บ้านแหลมกรวด (ในขณะนั้น) ของตำบลเกาะศรีบอยา อำเภอเกาะลันตา ไปขึ้นกับตำบลคลองขนาน อำเภอเมืองกระบี่
วันที่ 15 ตุลาคม 2499 จัดตั้งสุขาภิบาลเกาะลันตาใหญ่ ในท้องที่บางส่วนของตำบลเกาะลันตาใหญ่
 วันที่ 6 ธันวาคม 2503 โอนพื้นที่ตำบลเกาะศรีบอยา อำเภอเกาะลันตา ไปขึ้นกับอำเภอเมืองกระบี่
 วันที่ 27 กันยายน 2526 ตั้งตำบลศาลาด่าน แยกออกจากตำบลเกาะลันตาใหญ่
วันที่ 25 พฤษภาคม 2542 ยกฐานะจากสุขาภิบาลเกาะลันตาใหญ่ เป็นเทศบาลตำบลเกาะลันตาใหญ่ ด้วยผลของกฎหมาย
วันที่ 13 พฤษภาคม 2563 จัดตั้งองค์การบริหารส่วนตำบลศาลาด่าน ขึ้นเป็น เทศบาลตำบลศาลาด่าน

 การแบ่งเขตการปกครอง 
 การปกครองส่วนภูมิภาค 
อำเภอเกาะลันตาแบ่งเขตการปกครองออกเป็น 5 ตำบล 36 หมู่บ้าน ได้แก่
ลำดับอักษรไทยอักษรโรมันจำนวนหมู่บ้านจำนวนประชากร(ธันวาคม 2565)แผนที่1.เกาะลันตาใหญ่Ko Lanta Yai 120px|แผนที่ตำบล2.เกาะลันตาน้อยKo Lanta Noi3.เกาะกลางKo Klang4.คลองยางKhlong Yang5.ศาลาด่านSala Dan

 การปกครองส่วนท้องถิ่น 
ท้องที่อำเภอเกาะลันตาประกอบด้วยองค์กรปกครองส่วนท้องถิ่น 6 แห่ง ได้แก่
 เทศบาลตำบลเกาะลันตาใหญ่ ครอบคลุมพื้นที่ตำบลเกาะลันตาใหญ่ เฉพาะบางส่วนของหมู่ที่ 1–2 
 เทศบาลตำบลศาลาด่าน ครอบคลุมพื้นที่ตำบลศาลาด่านทั้งตำบล
 เทศบาลตำบลเกาะกลาง ครอบคลุมพื้นที่ตำบลเกาะกลางทั้งตำบล
 เทศบาลตำบลคลองยาง ครอบคลุมพื้นที่ตำบลคลองยางทั้งตำบล
 องค์การบริหารส่วนตำบลเกาะลันตาใหญ่ ครอบคลุมพื้นที่ตำบลเกาะลันตาใหญ่ เฉพาะหมู่ที่ 3–8 และบางส่วนของหมู่ที่ 1–2
 องค์การบริหารส่วนตำบลเกาะลันตาน้อย ครอบคลุมพื้นที่ตำบลเกาะลันตาน้อยทั้งตำบล

 รายชื่อเกาะในอำเภอเกาะลันตา 
อำเภอเกาะลันตามีเกาะหลักคือเกาะลันตาใหญ่และเกาะลันตาน้อย ซึ่งเป็นเกาะขนาดใหญ่ที่สุดในจังหวัดกระบี่ มีเนื้อที่ประมาณ 78.27 ตารางกิโลเมตร และ 72.87 ตารางกิโลเมตร ตามลำดับ และเกาะเล็ก ๆ อีก 39 เกาะ ซึ่งอยู่ในความดูแลขององค์กรปกครองส่วนท้องถิ่น (เทศบาลตำบลเกาะกลาง เทศบาลตำบลคลองยาง องค์การบริหารส่วนตำบลเกาะลันตาน้อย องค์การบริหารส่วนตำบลเกาะลันตาใหญ่ และเทศบาลตำบลศาลาด่าน) อุทยานแห่งชาติหมู่เกาะลันตา และอุทยานแห่งชาติหาดนพรัตน์ธารา-หมู่เกาะพีพี ทุกเกาะมีพื้นที่รวม 170.662 ตารางกิโลเมตร สืบค้นเมื่อวันที่ 4 เมษายน พ.ศ. 2566
ที่ชื่อเกาะตำบลพื้นที่
(ตร.กม.)หน่วยงานรับผิดชอบ1บาตูเกาะกลาง0.028อุทยานแห่งชาติหมู่เกาะลันตา2ปริงเกาะกลาง0.031เทศบาลตำบลเกาะกลาง3งูเกาะกลาง0.037อุทยานแห่งชาติหมู่เกาะลันตา4ร่าปูพังเกาะกลาง0.079อุทยานแห่งชาติหมู่เกาะลันตา5ไม้งามเกาะกลาง0.267อุทยานแห่งชาติหมู่เกาะลันตา6ย่านัดเกาะกลาง0.601เทศบาลตำบลเกาะกลาง7ไม้งามใต้เกาะกลาง0.696อุทยานแห่งชาติหมู่เกาะลันตา8ลาปูเลเกาะกลาง1.193อุทยานแห่งชาติหมู่เกาะลันตา9นกงั่วเกาะลันตาน้อย0.002อุทยานแห่งชาติหมู่เกาะลันตา10หนุ่ยเกาะลันตาน้อย0.003อุทยานแห่งชาติหมู่เกาะลันตา11ผีเกาะลันตาน้อย0.024อุทยานแห่งชาติหมู่เกาะลันตา12แดงเกาะลันตาน้อย0.027อุทยานแห่งชาติหมู่เกาะลันตา13สนเกาะลันตาน้อย0.079องค์การบริหารส่วนตำบลเกาะลันตาน้อย14เปลวเกาะลันตาน้อย0.130องค์การบริหารส่วนตำบลเกาะลันตาน้อย15หนุ่ยนอกเกาะลันตาน้อย0.134องค์การบริหารส่วนตำบลเกาะลันตาน้อย16กำนุ้ยเกาะลันตาน้อย0.203องค์การบริหารส่วนตำบลเกาะลันตาน้อย17กำใหญ่เกาะลันตาน้อย0.769องค์การบริหารส่วนตำบลเกาะลันตาน้อย18กลางเกาะลันตาน้อย0.820องค์การบริหารส่วนตำบลเกาะลันตาน้อย19ตะละเบ็งเกาะลันตาน้อย2.260อุทยานแห่งชาติหมู่เกาะลันตา20ลันตาน้อยเกาะลันตาน้อย72.873อุทยานแห่งชาติหมู่เกาะลันตา21หม้อเกาะลันตาใหญ่0.004อุทยานแห่งชาติหมู่เกาะลันตา22เหล็กเกาะลันตาใหญ่0.013องค์การบริหารส่วนตำบลเกาะลันตาน้อย23หนุ่ยเกาะลันตาใหญ่0.013อุทยานแห่งชาติหมู่เกาะลันตา24ม้าเกาะลันตาใหญ่0.018อุทยานแห่งชาติหมู่เกาะลันตา25หนุ่ยกลางเกาะลันตาใหญ่0.021อุทยานแห่งชาติหมู่เกาะลันตา26หินแดงเกาะลันตาใหญ่0.026อุทยานแห่งชาติหมู่เกาะลันตา27ตุกนลิมาเกาะลันตาใหญ่0.082อุทยานแห่งชาติหมู่เกาะลันตา28กลางเกาะลันตาใหญ่0.236องค์การบริหารส่วนตำบลเกาะลันตาใหญ่29รอกในเกาะลันตาใหญ่1.541อุทยานแห่งชาติหมู่เกาะลันตา30ปอเกาะลันตาใหญ่1.542องค์การบริหารส่วนตำบลเกาะลันตาใหญ่31รอกนอกเกาะลันตาใหญ่1.874อุทยานแห่งชาติหมู่เกาะลันตา32ไหงเกาะลันตาใหญ่3.635อุทยานแห่งชาติหมู่เกาะลันตา33ลันตาใหญ่เกาะลันตาใหญ่,ศาลาด่าน78.270อุทยานแห่งชาติหมู่เกาะลันตา34เขาขวากคลองยาง0.005เทศบาลตำบลคลองยาง35กาคลองยาง0.212เทศบาลตำบลคลองยาง36ลังสุดคลองยาง0.354เทศบาลตำบลคลองยาง37เขาขวากคลองยาง0.672เทศบาลตำบลคลองยาง38ไม้งามคลองยาง0.761อุทยานแห่งชาติหมู่เกาะลันตา39วันตีวะคลองยาง0.984เทศบาลตำบลคลองยาง40แร้งศาลาด่าน0.012เทศบาลตำบลศาลาด่าน41หมาศาลาด่าน0.131อุทยานแห่งชาติหาดนพรัตน์ธารา-หมู่เกาะพีพี

 อ้างอิง 

หมวดหมู่:อำเภอในจังหวัดกระบี่
ลันตา